Kersfees in warm Hoedspruit – Hervormend
Kersfees in warm Hoedspruit
Vir publikasie in ons plaaslike koerant.
“Voel jy ook nou sy warm liefde?” vra die Koos du Plessis-gesang wat ons met Kersfees sing. Wel, warm is dit beslis. Maar of daai hitte God se liefde is, of dalk die hitte van die stryd, daarvan is ek nie so seker nie.
Dis by uitstek die tyd om liefde te gee. Om geen ander rede nie as dat ons van God liefde ontvang het. Christus was hier omdat God die wêreld liefhet.
Pasop nou vir die stroop wat kommersiële Kersfees aan jou wil verkoop.
Vir sy moeite om mense lief te hê, is Jesus vermoor.
Liefde sit nie gemaklik onder ons nie. Dit kom nie vanself nie. Dit hou ook nie lank nie. Ons het n ingeboude weerstand teen die soort liefde wat God gee. Met dié het daar in die afgelope jaar maar min gekom van die liefde wat ons verlede jaar met Kersfees so vroom belowe het.
Ons leer van Jesus Christus dat liefde onder mense eers met haat moet afreken. Eers moes ons met God versoen word. Daarvoor moes God self sorg. En nou moet ons met mekaar versoen. Dis wat óns dié jaar moes doen. Maar ons het net nog meer vyande bygekry.
Gaan gee, voor die jaar uit is, liefde. Versoen met jou vyande. Gaan maak vrede.
God maak met Kersfees vrede moontlik. Gaan maak jy ook so.
Dis van versoening en vrede dat sy liefde so warm is.
Vrede vir jou , en vir ons almal.
God se liefdesfees is hier.
Posted on 10 Desember 2016 Posted in Gedink oor GodTagged haat,Hoedspruit,Kersfees,Kersfees kom,liefde,Vrede,vredemaak,vyande
Onlangs Kies Maand Oktober 2017 September 2017 Augustus 2017 Julie 2017 Junie 2017 Mei 2017 April 2017 Maart 2017 Februarie 2017 Januarie 2017 Desember 2016 November 2016 Oktober 2016 September 2016 Augustus 2016 Julie 2016 Junie 2016 Mei 2016 April 2016 Maart 2016 Februarie 2016 Januarie 2016 Desember 2015 November 2015 Oktober 2015 Julie 2015 Junie 2015 Mei 2015 April 2015 Februarie 2015 Januarie 2015 Oktober 2014 September 2014 Julie 2014 Junie 2014 Mei 2014 April 2014 Maart 2014 Januarie 2014 November 2013 Oktober 2013 September 2013 Augustus 2013 Julie 2013 Junie 2013 Mei 2013 April 2013 Maart 2013 Mei 2010 April 2010